
JEDINSTVENI UPRAVNI ODJEL
KLASA: 400-05/26-01/10
URBROJ: 2198-31-03-26-3
Gračac, 10. srpnja 2026. godine


Na temelju Odluke o donošenju strategije upravljanja rizicima Općine Gračac („Službeni glasnik Općine Gračac” broj 4/2026) te članka 4. st. 2. Odluke o ustrojavanju registra rizika na razini Općine Gračac i imenovanju koordinatora za rizike („Službeni glasnik Općine Gračac” broj 4/2026), pročelnica Jedinstvenog upravnog odjela Općine Gračac donosi

ODLUKU
o ustrojavanju registra rizika na razini Jedinstvenog upravnog Odjela
i imenovanju koordinatora za rizike na razini Jedinstvenog upravnog odjela


Članak 1.
Ustrojava se registar na razini Jedinstvenog upravnog odjela Općine Gračac.


Članak 2.
            Registar će sadržavati operativne rizike koji imaju utjecaja i/ili su povezani sa operativnim rizicima za koje se procijeni s obzirom na njihove učinke da ih je potrebno pratiti na razini Jedinstvenog upravnog odjela.
            Registar se ustrojava kao sastavni dio Registra rizika na razini Općine Gračac.


Članak 3.
Registar rizika sadrži elemente koji su navedeni u prilogu Strategije upravljanja rizicima Općine Gračac- Obrazac 1 Registar rizika i Obrazac 2 Izvješće o provedenim aktivnostima ublažavanja rizika, a ažurira se jednom godišnje.


Članak 4.
Za koordinatora za rizike koji će na razini Jedinstvenog upravnog odjela prikupljati podatke o utvrđenim rizicima i vršiti njihovo evidentiranje u registar rizika imenuje se Bojana Fumić.

Rukovoditelji ustrojstvenih jedinica zadužuju se da upravljaju operativnim rizicima iz svoje nadležnosti i da o značajnim promjenama u vezi utvrđenih rizika izvješćuju svoje nadređene.


Odsjek za proračun i financije Jedinstvenog upravnog odjela Općine Gračac pruža pomoć pri provedbi procesa upravljanja rizicima u Jedinstvenom upravnom odjelu, brine o provedbi procesa sukladno uputama i smjernicama Ministarstva financija, prilagođava metodologiju potrebama i posebnostima Općine, prati provedbu i sudjeluje u izradi registra rizika i godišnjeg izvješća o upravljanju rizicima te daje prijedloge za unapređenje sukladno dobroj praksi jedinica lokalne i područne (regionalne) samouprave Republike Hrvatske, zemalja članica Europske unije i drugih zemalja.



Članak 5.
Ova Odluka stupa na snagu danom donošenja, a bit će objavljena u „Službenom glasniku Općine Gračac“.

PROČELNICA
Sandra Kukić, v. r.
































OPĆINSKO VIJEĆE
KLASA: 400-02/25-01/1
UR.BROJ: 2198-31-02-26-10
Gračac, 10. kolovoza 2026. godine

Temeljem odredbi članka 18. Zakona o proračunu (“Narodne novine” 144/21)  i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 9. sjednici održanoj 10. kolovoza 2026. g. donijelo je 

Odluku
o izmjenama i dopunama
Odluke o izvršavanju Proračuna Općine Gračac za 2026. godinu

Članak 1.
Ovom Odlukom članak 7. Odluke o izvršavanju Proračuna Općine Gračac za 2026. godinu („Službeni glasnik Općine Gračac“ 8/25) mijenja se i glasi:

„Članak 7.
U 2026. godini Općina Gračac može se kratkoročno zadužiti za premošćivanje jaza nastalog zbog različite dinamike priljeva sredstava i dospijeća obveza, uzimanjem kredita ili zajmova kod poslovnih banaka i drugih kreditnih institucija ili okvirnog kredita kod poslovne banke kod koje ima otvoren račun do iznosa od 130.000,00 €, najduže na rok do 12 mjeseci te bez mogućnosti daljnjeg reprogramiranja ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova. 

Općinski načelnik ovlašten je za ugovaranje, izdavanje instrumenata osiguranja te poduzimanje svih radnji vezano uz kratkoročno zaduživanje iz stavka 1. ovog članka, a ujedno se obvezuje na pravovremeno izvršenje svih obveza po kratkoročnom zaduživanju ukoliko isto bude ostvareno te pojačano poduzimanje svih raspoloživih mjera naplate i stjecanje dodatnih prihoda Općine Gračac potrebnih za podmirenje obveza.
  
Članak 2.
Ova Odluka stupa na snagu dan nakon objave u “Službenom glasniku Općine Gračac”.


                                     				     PREDSJEDNICA
Dajana Šušnja Jasenko, v. r.





KLASA: 403-01/26-01/1
UR.BROJ: 2198-31-02-26-2
Gračac, 10. kolovoza 2026. godine

Temeljem odredbi članka 119. Zakona o proračunu (“Narodne novine” 144/21)  i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 9. sjednici održanoj 10. kolovoza 2026. g. donijelo je 

[bookmark: _Hlk135834014]ODLUKU
o davanju suglasnosti za kratkoročno zaduživanje


Članak 1.

Općina Gračac će se u 2026. godini kratkoročno zadužiti kod Privredne banke Zagreb, d. d. OIB: 02535697732 revolving kreditom po poslovnom transakcijskom računu u iznosu do 130.000,00 € temeljem ponude od 22. srpnja 2026. godine, kako slijedi: 

	Vrsta proizvoda:                                        Revolving kredit princip tekućeg računa

	Namjena:                                                  Za tekuću likvidnost

	Iznos:                                                        Sukladno poslovnim potrebama / dogovoru Klijent–
                                                                 Banka, indikativno 130.000,00 EUR

	Način korištenja:                                       Kredit se koristi temeljem zahtjeva, a prema
                                                                 mogućnostima Banke, s tim da kad se vrati
                                                                 iskorišteni iznos, isti se može ponovo koristiti do
                                                                 krajnjeg roka korištenja

	Krajnji rok korištenja:                               Sukladno dogovoru Klijent-Banka, indikativno do
                                                                 30.08.2027.g.

	Redovna kamatna stopa:                         Fiksna, 4,10 % godišnje

	Naknada:                                                 Za obradu zahtjeva – bez naknade
                                                                Za odobrenje - 0,50% jednokratno
                                                                Za rezervaciju sredstava – 0,125%, godišnje,
                                                                tromjesečno min EUR 66,36

	Obračun i naplata kamate:                      Mjesečno, direktnim terećenjem transakcijskog
                                                                računa

	Način vraćanja:                                       Kredit će se vraćati prema mogućnostima korisnika
                                                                kredita, a najkasnije na dan dospijeća kredita,
                                                                s tim da kad se vrati iskorišteni iznos, isti se može
                                                                ponovo koristiti do krajnjeg roka korištenja.

	Krajnji rok vraćanja:                                Sukladno dogovoru Klijent-Banka, indikativno do
                                                               31.08.2027.g.

	Instrumenti osiguranja:                          1 zadužnica Korisnika kredita 

	Ostale ugovorne obveze:                       Suglasnost Općinskog vijeća o zaduživanju prije
                                                               potpisivanja ugovora o kreditu






Članak 2.

Kratkoročni kredit će se koristiti za održavanje tekuće likvidnosti proračuna Općine Gračac odnosno za premošćivanje jaza nastalog zbog različite dinamike priljeva sredstava i dospijeća obveza.

Članak 3.

Ovlašćuje se općinski načelnik za poduzimanje svih daljnjih radnji vezanih uz ishođenje kredita iz članka 1. ove Odluke i zaključivanje ugovora s Privrednom bankom Zagreb, d. d. kao i za izdavanje financijskih instrumenata osiguranja- zadužnice za Općinu Gračac kao jamstva osiguranja povrata kredita.
	
Članak 4. 
Ova Odluka stupa na snagu danom donošenja, a objavit će se u “Službenom glasniku Općine Gračac”.




                                     				     PREDSJEDNICA
Dajana Šušnja Jasenko, v. r.



	      























OPĆINSKO VIJEĆE
KLASA: 240-01/26-01/4
URBROJ: 2198-31-02-26-3
Gračac,  10. kolovoza 2026. g. 

Na temelju čl. 17. st. 1. Zakona o sustavu civilne zaštite (NN br. 82/15, 118/18, 31/20, 20/21, 114/22) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20,4/21), Općinsko vijeće na 9. sjednici održanoj 10. kolovoza 2026. g. donosi


O  D  L  U  K  U
O DONOŠENJU PROCJENE RIZIKA OD VELIKIH NESREĆA 
ZA OPĆINU GRAČAC 


Članak 1.

Donosi se Procjena rizika od velikih nesreća za Općinu Gračac koju je izradila ovlaštena tvrtka ALFATEST d.o.o. iz Splita.

Procjena rizika od velikih nesreća Općine Gračac čini sastavni dio ove Odluke i bit će objavljena na službenim web stranicama Općine Gračac www.gracac.hr.  

Članak 2.

	Ova Odluka stupa na snagu osmog dana nakon objave u «Službenom glasniku Općine Gračac».

                                                                              
PREDSJEDNCA
Dajana Šušnja Jasenko, v. r.

